יום שני, 19.03.2018 שעה 10:50
הדאבליסטית תנסה להפוך 2:1 ולשמור על הגביע ב-22:15 מול בילבאו. לואיס אנריקה: "כריסטיאנו רונאלדו זכה בפרס? לא ראיתי טלוויזיה בשבוע האחרון" (12 תגובות)
11/01/2017 00:03 מאת מערכת ONE
ברצלונה תנסה לשמור על הגביע הספרדי בו היא מחזיקה כשתארח הערב (רביעי) ב-22:15 באצטדיון קאמפ נואו את אתלטיק בילבאו בגומלין של שמינית גמר גביע המלך. הדאבליסטית הפסידה 2:1 במשחק הראשון באצטדיון סן מאמס ביום חמישי ויודעת ש-0:1 קטן על הבאסקים יספיק כדי לעלות.
השחקנים, שעדיין מתוסכלים מה-1:1 מול ויאריאל בליגה, התאמנו באווירה חורפית במיוחד בברצלונה וחלקם אף כיסו את רוב הפנים שלהם בכובע גרב. באחת התמונות נראים לואיס סוארס וניימאר משתעשעים עם ג’רארד פיקה ומנסים “להכות אותו”.
המאמן לואיס אנריקה נדרש להתייחס לטענות שפיקה הפנה לשופטים: “המאמן והמועדון מעל העניין הזה. הכי קל לבכות. ההתבטאויות של פיקה לא משנות. אני מרוצה ממנו בקטע של הכדורגל. הוא שחקן טוב עבורנו. כל אחד יכול להביע את עצמו”.
ההיעדרות של השחקנים מהטקס של פיפ”א: “זו החלטה אישית של כל אחד מהם. אני תומך בכל החלטה”.
הזכייה של רונאלדו בטקס: “לא ראיתי טלוויזיה בשבוע האחרון”.